વૈદિક ઋચાગાન, દેવ-દેવીઓનાં સ્તવન-આહ્વાન અને ચમત્કારક                 મંત્રવિદ્યાના પ્રતાપે થતાં તેમનાં પ્રત્યક્ષ દર્શન, તેમની આસપાસ                 રચાતાં દિવ્યતા-અલૌકિકતાદર્શક તેજવર્તુળ, તેમની કૃપા કે અવકૃપા                 સૂચવતાં અને અમોધ સંહાર-પ્રહારની શક્તિ ધરાવતાં                 વજ્ર-જામદગ્ન્યાસ્ત્ર આદિ દિવ્ય આયુધોના ચમત્કારયુક્ત પરચા,                 યજ્ઞ-હોમહવન વગેરે ધાર્મિક ક્રિયાકાંડ, આર્ય જાતિના                 વરુણ-ઇન્દ્ર-અગ્નિ આદિ દેવોની સાધના-ઉપાસના થકી ઋષિઓને પ્રાપ્ત                 થયેલ શાપ-વરદાનની અતીન્દ્રિય શક્તિના અગમ્ય ચમત્કારમૂલક નુસખાનું                 દ્રશ્યાત્મક અને નાટ્યાત્મક-કયારેક નાટકી પણ બની જતું- આલેખન                 કૃતિગત પરિવેશના નિર્માણમાં અને પૌરાણિક-વૈદિક કાળનાં પાત્રોનાં                 ચિત્રણમાં ભાગ ભજવે છે.